বাবার বয়স ৬৩, ছেলের বয়স ৫৮! নড়েচড়ে বসল কমিশন

ওয়েব ডেস্ক : গত একমাস ধরে রাজ্যে চলেছে তালিকার নিবিড় সংশোধন বা এসআইআর (SIR)-এর কাজ। বুধবার বাজ্যে প্রকাশিত হয়েছে খসড়া তালিকা। কিন্তু এর মাঝেই ভোটার তালিকা নিয়ে গড়মিলের খবর সামনে এল। তবে এই কাজ হওয়ার সময় দেখা গিয়েছে বয়সের গড়মিল। ঘটনা সামনে আসতেই চাঞ্চল্য ছড়িয়েছে।

এসআইআর-এর (SIR) সময় সামনে এসেছে, তালিকায় এক ব্যক্তির বয়স ৬৩ বছর। কিন্তু তাঁর দুই ছেলের বয়স রয়েছে যথাক্রমে ৫৯ ও ৫৮ বছর। ফলে দেখা যাচ্ছে বাবার বয়সের থেকে ছেলেদের বয়সের তফাত মাত্র চার থেকে পাঁচ বছরের। ফলে প্রশ্ন উঠছে, এটা কী করে সম্ভব হল?

জানা গিয়েছে, এমন ঘটনাটি ঘটেছে কাটোয়ার মঙ্গলকোটের শীতলগ্রামের ১৭৫ নম্বর বুথে। তালিকায় দেখা গিয়েছে সরোজ মাঝির বয়স ৬৩ বছর। কিন্তু তাঁর দুই ছেলে লক্ষ্মী মাঝি সাগর মাঝির বয়স যথাক্রমে ৫৯ ও ৫৮ বছর। এই বিষয়টি সামনে আসতেই নড়েচড়ে বসেছে নির্বাচন কমিশন (Election Commission)। এই ঘটনার তদন্ত করা হবে বলে জানিয়েছেন কাটোয়ার মহকুমা শাসক।

আরও খবর: গীতা পাঠের পর, এবার মুসলিমদের বিশ্ব ইজতেমা বাংলায়, কী নির্দেশ মুখ্যমন্ত্রীর?

সূত্রের খবর, ২২ বছর আগে বাংলাদেশে (Bangladesh) থেকে ভারতে এসেছেন লক্ষ্মী মাঝি সাগর মাঝি। তারপর কাটোয়ার মঙ্গলকোটের শীতলগ্রামে বসবাস শুরু করেছিলেন তিনি। অভিযোগ, ২০০৬ সালে ভোটার তালিকায় তাঁদের নাম উঠেছিল। সেই সময় স্থানীয় এক বাসিন্দাকে নিজেদের বাবা বলে দেখিয়েছেন তাঁরা। জানা গিয়েছে, দুই ভাইয়ের পরিবার দাবি করেছে, সরোজ মাঝি তাঁদের বাবা নন। বরং রাজনৈতিক চাপে ওই ব্যক্তিকে নিজেদের বাবা হিসেবে দেখিয়েছেন।

তবে এর আগে সবার চোখ বিষয়টি এগিয়ে গেলেও, এইআইআর প্রক্রিয়ায় ঘটনাটি সামনে এসেছে। এ নিয়ে শুরু হয়ে গিয়েছে রাজনৈতিক তরজাও। তবে এবার কমিশনের তরফে কী ব্যবস্থা নেওয়া হয়, সেদিকেই নজর থাকবে সকলের।

দেখুন অন্য খবর :

The post বাবার বয়স ৬৩, ছেলের বয়স ৫৮! নড়েচড়ে বসল কমিশন first appeared on KolkataTV.

The post বাবার বয়স ৬৩, ছেলের বয়স ৫৮! নড়েচড়ে বসল কমিশন appeared first on KolkataTV.